ഇന്ത്യക്ക് വേണ്ടി കളിക്കുമോ? അഫ്ഗാനിസ്ഥാന്റെ ഓപ്പണര്മാര് വീണു, നെഞ്ചിടിപ്പിന്റെ മത്സരം ടി20 ലോകകപ്പ് മത്സരത്തില് ന്യൂസിലാന്ഡിനെതിരെ ടോസ് നേടിയ അഫ്ഗാനിസ്ഥാന് ആദ്യം ബാറ്റ് ചെയ്യുന്നു. ഒടുവില് വിവരം ലഭിക്കുമ്ബോള് രണ്ട് വിക്കറ്റ് നഷ്ടത്തില് അഫ്ഗാന് 18 റണ്സെടുത്തിട്ടുണ്ട്. 4 ഓവര് പൂര്ത്തിയായി. ബാറ്റിംഗിന് പിന്തുണ ലഭിക്കുന്ന പിച്ചില് 160 റണ്സിന് മുകളില് സ്കോര് ചെയ്താലേ അഫ്ഗാനിസ്ഥാന് വിജയ പ്രതീക്ഷയുള്ളു. സൂപ്പര് താരം റാഷിദ് ഖാന്റെ ബൗളിംഗ് പ്രകടനം നിര്ണായകമാവും. ആദം മില്നാണ് പവര് പ്ലേയില് തന്നെ അഫ്ഗാന് ഓപ്പണര് മുഹമ്മദ് ഷഹസാദിനെ കൂടാരം കയറ്റിയത്. ബോള്ട്ടിനാണ് രണ്ടാമത്തെ വിക്കറ്റ്. എന്തുവില കൊടുത്തും ഈ മത്സരം കൈപ്പിടിയിലൊതുക്കുകയാണ് ന്യൂസിലാന്ഡ് ലക്ഷ്യമിടുന്നത്. ഏകദിന ലോകകപ്പിലെ തോല്വിക്ക് പകരം ടി20 യില് ലോകരാജാക്കന്മാരാവുകയെന്നതല്ലാതെ കെയ്ന് വില്യംസണ് മുന്നില് മറ്റു പരിഹാര മാര്ഗങ്ങളൊന്നുമില്ല. അതേസമയം പൊരുതാനാവും മുഹമ്മദ് നബിയും കൂട്ടരും ലക്ഷ്യമിടുക. അതേസമയം ഇന്ത്യയുടെ സ്വപ്നങ്ങള് സാക്ഷാത്കരിക്കണമെങ്കില് അഫ്ഗാനിസ്ഥാന മനസുവയ്ക്കണമെന്ന നിലയിലാണ് സാഹചര്യങ്ങള്. അവസാന മത്സരത്തില് സ്കോട്ട്ലന്ഡിനെതിരേ തകര്പ്പന് ജയമാണ് ഇന്ത്യ നേടിയത്. സ്കോട്ടിഷ് ടീം നല്കിയ 86 റണ്സ് വിജയലക്ഷം ഇന്ത്യ 6.3 ഓവറില് രണ്ടു വിക്കറ്റ് നഷ്ടത്തില് മറികടന്നാണ് കൂറ്റന് ജയം നേടിയത്. ട്വന്റി 20 ക്രിക്കറ്റ് ബാക്കി നില്ക്കുന്ന പന്തുകളുടെ എണ്ണത്തില് ഇന്ത്യ നേടുന്ന ഏറ്റവും വലിയ ജയമാണ് കഴിഞ്ഞ മത്സരത്തിലേത്. എന്നാല് ആദ്യ രണ്ട് മത്സരങ്ങളിലെ അപ്രതീക്ഷിത തോല്വി ഇന്ത്യക്ക് വിനായവും. ഇന്ന് ന്യൂസിലാന്ഡ് തോറ്റാല് മാത്രമാവും ഇന്ത്യക്ക് നേരിയ സെമി സാധ്യത പോലും നിലനിര്ത്താനാവൂ.